pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ช่วยรมว.วธ.เป็นประธานฝ่ายฆรวาส ในพิธีเปิดงานสาธยายพระไตรปิฎกนานาชาติ ๒ แผ่นดิน พุทธภูมิ - สุวรรณภูมิ ครั้งที่ ๔
วันจันทร์ที่ 14 ธันวาคม 2563
ผู้ช่วยรมว.วธ.เป็นประธานฝ่ายฆรวาส ในพิธีเปิดงานสาธยายพระไตรปิฎกนานาชาติ ๒ แผ่นดิน พุทธภูมิ - สุวรรณภูมิ ครั้งที่ ๔
ผู้ช่วยรมว.วธ.เป็นประธานฝ่ายฆรวาส ในพิธีเปิดงานสาธยายพระไตรปิฎกนานาชาติ ๒ แผ่นดิน พุทธภูมิ - สุวรรณภูมิ ครั้งที่ ๔
วันที่ ๙ ธันวาคม ๒๕๖๓ เวลา ๐๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานฝ่ายฆรวาส ในพิธีเปิดงานสาธยายพระไตรปิฎกนานาชาติ ๒ แผ่นดิน พุทธภูมิ - สุวรรณภูมิ ครั้งที่ ๔ โดยมี พระธรรมโพธิวงศ์ เจ้าอาวาสวัดไทยพุทธคยา หัวหน้าสายธรรมทูตประเทศอินเดีย-เนปาล เป็นประธานฝ่ายสงฆ์ และมี นายเกรียงศักดิ์ บุญประสิทธิ์ อธิบดีกรมการศาสนา ผู้แทนหน่วยงานภาครัฐ ภาคเอกชน ภิกษุ ภิกษุณี และพุทธศาสนิกชน เข้าร่วมพิธี ณ วัดสุวรรณภูมิพุทธชยันตี ๙๘๙ อําเภอบางเสาธง จังหวัดสมุทรปราการ ทั้งนี้ โครงการ “งานสาธยายพระไตรปิฎกนานาชาติ ๒ แผ่นดิน พุทธภูมิ - สุวรรณภูมิ ครั้งที่ ๔” จัดโดยวัดสุวรรณภูมิพุทธชยันตี ๙๘๙ เพื่อยกย่องเชิดชูพระไตรปิฎกซึ่งเป็นคัมภีร์สูงสุดที่รวบรวมหลักธรรมคําสอนในพระพุทธศาสนา โดยเปิดโอกาสให้พุทธศาสนิกชนได้เข้าร่วมสาธยายพระไตรปิฎก รวมทั้งส่งเสริมให้พุทธศาสนิกชนได้อ่านพระไตรปิฎกในรูปแบบของภาษาบาลี เพื่อน้อมรําลึกถึงพระมหากรุณาธิคุณขององค์พระสัมมาสัมพุทธเจ้า
รัฐบาลไทย-ข่าวทำเนียบรัฐบาล-พม. จัดพิธีประทานรางวัล ประชาบดี ประจำปี 2563 เชิดชูเกียรติบุคคลต้นแบบความดี ช่วยเหลือผู้อยู่ในสภาวะยากลำบาก
วันจันทร์ที่ 14 ธันวาคม 2563
พม. จัดพิธีประทานรางวัล ประชาบดี ประจําปี 2563 เชิดชูเกียรติบุคคลต้นแบบความดี ช่วยเหลือผู้อยู่ในสภาวะยากลําบาก
พม. จัดพิธีประทานรางวัล ประชาบดี ประจําปี 2563 เชิดชูเกียรติบุคคลต้นแบบความดี ช่วยเหลือผู้อยู่ในสภาวะยากลําบาก
เมื่อวันที่ 9 ธ.ค. 63เวลา 15.00 น.พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถโปรดให้หม่อมหลวงสราลี กิติยากร เป็นผู้แทนพระองค์ประทานรางวัลประชาบดี ประจําปี 2563ในโครงการเชิดชูเกียรติผู้ทําคุณประโยชน์ดีเด่นแก่ผู้อยู่ในสภาวะยากลําบาก และผู้อยู่ในสภาวะยากลําบากที่ประพฤติตนดีเด่น โดยมีวัตถุประสงค์เพื่อเสริมสร้างแรงจูงใจแก่ผู้ที่ดูแลช่วยเหลือผู้อยู่ในสภาวะยากลําบาก อีกทั้งส่งเสริมเจตคติเชิงบวกในการอยู่ร่วมกันอย่างเอื้ออาทร เห็นคุณค่า และศักดิ์ศรีของผู้อยู่ในสภาวะยากลําบาก โดยมีนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)กล่าวรายงาน และคณะผู้บริหารกระทรวง พม. ร่วมงาน ณ ห้องคอนเวนชั่น ฮอลล์ โรงแรมแอมบาสซาเดอร์ เขตวัฒนา กรุงเทพฯ
นางพัชรีกล่าวว่าพระประชาบดีเทพผู้เป็นที่พึ่งและสงเคราะห์ประชาชน ด้วยพลังแห่งการให้และแบ่งปัน เพื่อช่วยเหลือประชาชนให้รอดพ้นจากสภาวะยากลําบาก ทั้งนี้ กระทรวงการพัฒนาสังคมและความมั่นคงของมนุษย์ (พม.) จึงได้นําชื่อ ประชาบดี มาเป็นชื่อรางวัลแห่งเกียรติยศ อันเป็นที่สุดแห่งความภาคภูมิใจของต้นแบบความดี เพื่อช่วยเหลือผู้อยู่ในสภาวะยากลําบาก ให้ได้รับการยกย่องและเชิดชูคุณความดีให้เป็นที่ประจักษ์ต่อสังคม ซึ่งตลอดระยะเวลา 13 ปี ที่ผ่านมา ด้วยพระเมตตาของพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ได้เสด็จมาประทาน หรือทรงโปรดให้ผู้แทนพระองค์ มาประทานรางวัลประชาบดีเป็นประจําทุกปีอย่างต่อเนื่อง
นางพัชรีกล่าวต่อไปว่า กระทรวง พม. ได้ดําเนินโครงการเชิดชูเกียรติผู้ทําคุณประโยชน์ดีเด่นแก่ผู้อยู่ในสภาวะยากลําบาก และผู้อยู่ในสภาวะยากลําบากที่ประพฤติตนดีเด่น อย่างต่อเนื่อง ตั้งแต่ปี 2550 - 2562 โดยมีผู้ได้รับรางวัลแล้ว จํานวน 838 สําหรับปี 2563 มีผู้ได้รับรางวัล ประชาบดี จํานวน 36 ราย แบ่งออกเป็น 4 ประเภท ได้แก่ 1) ประเภทบุคคลผู้ทําคุณประโยชน์ 9 ราย อาทิ นางจินดา ศรีนุรัตน์ ซึ่งลงพื้นที่ในชุมชนต่างๆ พร้อมประสานหน่วยงานและเครือข่าย เพื่อร่วมกันช่วยเหลือผู้ประสบความเดือดร้อนในทุกๆ ด้าน 2) ประเภทองค์กรที่ทําคุณประโยชน์ 4 องค์กร อาทิ องค์การบริหารส่วนตําบลเสม็ดใต้ จ.ฉะเชิงเทรา ซึ่งประสานเครือข่ายทั้งภาครัฐและเอกชนในชุมชน เพื่อร่วมกันช่วยเหลือผู้ประสบความเดือดร้อนในรูปแบบ Social Smart City 3) ประเภทสื่อสร้างสรรค์ 7 ราย อาทิ รายการวันใหม่ วาไรตี้ ช่วงร้องทุก(ข์) ลงป้ายนี้ สถานีโทรทัศน์ ช่อง ThaiPBS ซึ่งให้ประชาชนได้นําเสนอความทุกข์ยาก ทั้งส่วนรวมและปัจเจกบุคคล พร้อมทั้งหาแนวทางช่วยเหลือ และ 4) ประเภทต้นแบบคนสู้ชีวิต 16 คน อาทิ นางวันเพ็ญ สมบัน ซึ่งมีความยากลําบากในชีวิต แต่ไม่เคยยอมแพ้ ด้วยการหาความรู้ต่างๆ เพื่อพัฒนาตนเอง จนมีความสามารถด้านอาชีพที่หลากหลาย และยังอุทิศตนไปช่วยสอนคนอื่นๆ
นางพัชรีกล่าวเพิ่มเติมว่า กระทรวง พม. ขอแสดงความยินดีและยกย่องเชิดชูเกียรติกับทุกท่านและทุกองค์กรที่ได้รับรางวัลในวันนี้ และขอขอบคุณภาคีเครือข่ายทุกภาคส่วนที่เป็นกลไกหนุนเสริมภารกิจของกระทรวง พม. เพื่อการลดความเหลื่อมล้ํา สร้างความเป็นธรรม และพัฒนาสังคมอย่างยั่งยืน
รัฐบาลไทย-ข่าวทำเนียบรัฐบาล-อนุทิน เผยการยกเลิกการงาน บิ๊กเมาน์เท่น ยึดสุขภาพประชาชนเป็นหลัก
วันจันทร์ที่ 14 ธันวาคม 2563
อนุทิน เผยการยกเลิกการงาน บิ๊กเมาน์เท่น ยึดสุขภาพประชาชนเป็นหลัก
รองนายกรัฐมนตรีและรัฐมนตรีว่าการกระทรวงสาธารณสุข เผยการยกเลิกการจัดเทศกาลดนตรี บิ๊กเมาน์เท่น เฟสติวัล 2020 ผ่านมติคณะกรรมการโรคติดต่อจังหวัดนครราชสีมา ยึดสุขภาพประชาชนเป็นหลัก ไม่มีการกักตัวผู้ร่วมงาน ย้ําใส่หน้ากากอนามัยตลอดเวลา ล้างมือ เว้นระยะห่าง
รองนายกรัฐมนตรีและรัฐมนตรีว่าการกระทรวงสาธารณสุข เผยการยกเลิกการจัดเทศกาลดนตรี บิ๊กเมาน์เท่น เฟสติวัล 2020 ผ่านมติคณะกรรมการโรคติดต่อจังหวัดนครราชสีมา ยึดสุขภาพประชาชนเป็นหลัก ไม่มีการกักตัวผู้ร่วมงาน ย้ําใส่หน้ากากอนามัยตลอดเวลา ล้างมือ เว้นระยะห่าง และสังเกตอาการตนเอง 14 วัน หากมีไข้ ไอ เจ็บคอ มีน้ํามูก จมูกไม่ได้กลิ่น ลิ้นไม่รับรส ให้รีบพบแพทย์
วันนี้ (14 ธันวาคม 2563) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงกรณีการมีคําสั่งของผู้ว่าราชการจังหวัดนครราชสีมาให้ยกเลิกการจัดเทศกาลดนตรี บิ๊กเมาน์เท่น เฟสติวัล 2020 (Big Mountain Music Festival 2020) ในวันที่ 13 ธันวาคม 2563 ที่สนามกอล์ฟ ดิโอเชียน อ.ปากช่อง จ.นครราชสีมา ว่า คําสั่งของผู้ว่าราชการจังหวัด ในฐานะประธานคณะกรรมการโรคติดต่อจังหวัด ถือว่าเป็นที่สิ้นสุดแล้ว ดังนั้นผู้ว่าราชการจังหวัดจึงไปแจ้งความดําเนินคดี ซึ่งการยกเลิกการจัดงาน ในครั้งนี้ไม่เกี่ยวกับการเมือง รัฐบาลต้องใช้มาตรการกฎหมายอย่างเคร่งครัด เพราะไม่ต้องการปล่อยให้ประชาชนมีความเสี่ยงต่อการรับเชื้อจากคนที่ไม่ปฏิบัติตามกฎระเบียบ ในเบื้องต้นไม่พบผู้ป่วยโควิด 19 เข้าไปในงานคอนเสิร์ตดังกล่าว จึงไม่ต้องมีการกักตัวผู้มาร่วมงานคอนเสิร์ต ขอให้ปฏิบัติตามแนวทางการป้องกันควบคุมโรคใส่หน้ากากอนามัยตลอดเวลา ล้างมือ และเว้นระยะห่าง สังเกตอาการตนเอง 14 วัน สังเกตอาการตัวเอง หากมีไข้ ไอ เจ็บคอ มีน้ํามูกจมูกได้กลิ่น ลิ้นไม่รับรส หรือหายใจเหนื่อย หากเกิดอาการคัดจมูก ไอจาม จมูกไม่ได้กลิ่นลิ้นไม่รับรส ขอให้รีบพบแพทย์ พร้อมแจ้งประวัติเสี่ยง หากมีข้อสงสัยโทรสายด่วนกรมควบคุมโรค 1422
นายอนุทินกล่าวต่อว่า ช่วงนี้เป็นช่วงการจัดเทศกาลปีใหม่ การจัดกิจกรรมทุกอย่างต้องขออนุญาตจากผู้ว่าราชการจังหวัด และปฏิบัติตามมาตรฐานการจัดงานของกระทรวงสาธารณสุข คือ จะต้องจํากัดผู้เข้าร่วมงาน วัดอุณหภูมิ ใส่หน้ากากอนามัย มีทางเข้าทางเดียว มีจุดวางเจลล้างมือให้พอเพียง ผู้จัดงานต้องแจ้งให้ประชาชนทราบ ว่าต้องใส่หน้ากากอนามัย หากทําตามมาตรการต่างๆ จะช่วยลดการติดเชื้อได้
“ย้ําอีกครั้งความสําเร็จในการป้องกันโควิด 19 ของประเทศเกิดจากความร่วมมือของประชาชนทําตามคําแนะนําของบุคลลากรทางการแพทย์ ขาดสิ่งใดสิ่งหนึ่งไม่ได้ ต้องร่วมมือกัน รัฐต้องพร้อมให้ความรู้ ประชาชนก็ต้องให้ความร่วมมือกับรัฐจึงจะประสบความสําเร็จ” นายอนุทินกล่าว
*************************** 14 ธันวาคม 2563
รัฐบาลไทย-ข่าวทำเนียบรัฐบาล-ดร.วิษณุ เครืองาม รองนายกรัฐมนตรี เป็นประธานเปิดงาน “TMF Power Fusion” กองทุนสร้างสรรค์สื่อ สื่อสร้างสรรค์สังคม ครั้งที่ ๕
วันจันทร์ที่ 14 ธันวาคม 2563
ดร.วิษณุ เครืองาม รองนายกรัฐมนตรี เป็นประธานเปิดงาน “TMF Power Fusion” กองทุนสร้างสรรค์สื่อ สื่อสร้างสรรค์สังคม ครั้งที่ ๕
ดร.วิษณุ เครืองาม รองนายกรัฐมนตรี เป็นประธานเปิดงาน “TMF Power Fusion” กองทุนสร้างสรรค์สื่อ สื่อสร้างสรรค์สังคม ครั้งที่ ๕
วันที่ ๙ ธันวาคม ๒๕๖๓ เวลา ๐๙.๐๐ น. ดร.วิษณุ เครืองาม รองนายกรัฐมนตรี เป็นประธานเปิดงาน “TMF Power Fusion” กองทุนสร้างสรรค์สื่อ สื่อสร้างสรรค์สังคม ครั้งที่ ๕ และปาฐกถาพิเศษ เรื่อง “การพัฒนาสื่อปลอดภัยและสร้างสรรค์กับการมีส่วนร่วมของประชาชน” ซึ่งเป็นโครงการจัดเวทีส่งเสริมการมีส่วนร่วมของประชาชน ๕ ภูมิภาค (ภาคกลาง) จัดโดย กองทุนพัฒนาสื่อปลอดภัยและสร้างสรรค์ กระทรวงวัฒนธรรม เพื่อเป็นการส่งเสริมการมีส่วนร่วมของประชาชนใน ๕ ภูมิภาคของประเทศไทย ในการพัฒนาและสร้างทักษะในการรู้เท่าทันสื่อ รวมถึงการส่งเสริมการใช้สื่อเป็นเครื่องมือในการเรียนรู้และพัฒนาตนเอง ชุมชน และสังคม โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม ดร.ธนกร ศรีสุกใส ผู้อํานวยการกองทุนพัฒนาสื่อปลอดภัยและสร้างสรรค์ ผู้บริหารกระทรวงวัฒนธรรม คณะกรรมการฯ สภาวัฒนธรรมกรุงเทพมหานคร วัฒนธรรมจังหวัด ภาคีเครือข่ายด้านวัฒนธรรม และผู้แทนหน่วยงานที่เกี่ยวข้อง เข้าร่วมงาน ณ โรงแรมมิราเคิลแกรนด์คอนเวนชั่น กรุงเทพฯ
รัฐบาลไทย-ข่าวทำเนียบรัฐบาล-รมช.มนัญญา ลงพื้นที่ติดตามการดำเนินงานสหกรณ์การเกษตรโครงการหลวงดอยอินทนนท์
วันจันทร์ที่ 14 ธันวาคม 2563
รมช.มนัญญา ลงพื้นที่ติดตามการดําเนินงานสหกรณ์การเกษตรโครงการหลวงดอยอินทนนท์
รมช.มนัญญา ลงพื้นที่ติดตามการดําเนินงานสหกรณ์การเกษตรโครงการหลวงดอยอินทนนท์ ส่งเสริมการทําเกษตรอินทรีย์ อาหารปลอดภัย พร้อมเชิญชวนท่องเที่ยวเชิงเกษตร
มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามการดําเนินงานของสหกรณ์การเกษตรโครงการหลวงดอยอินทนนท์ จํากัด ณ อําเภอจอมทอง จังหวัดเชียงใหม่ ว่าเป็นสหกรณ์ที่อยู่ในพื้นที่โครงการหลวง ก่อตั้งขึ้นตามแนวพระราชดําริของในหลวงรัชกาลที่ 9 โดยมีวัตถุประสงค์เพื่อมุ่งพัฒนาและส่งเสริมเกษตรกรโดยเฉพาะชาวไทยภูเขาให้มีการกระจายรายได้อย่างทั่วถึง มีชีวิตและความเป็นอยู่ที่ดี สามารถพึ่งพาตนเองได้ ภายใต้ปรัชญาของเศรษฐกิจพอเพียง ตลอดจนอยู่ร่วมกับสิ่งแวดล้อมอย่างยั่งยืน ต่อมาได้ส่งเสริมและสนับสนุนให้มีการรวมกลุ่มกันเพื่อดําเนินกิจกรรมทางเศรษฐกิจและสังคม และยกระดับฐานะความเป็นอยู่ของเกษตรกรให้มีความกินดีอยู่ดี ทั้งภายในชุมชนและนอกชุมชน จึงได้มีการจัดตั้งและจดทะเบียนตามพระราชบัญญัติสหกรณ์ เมื่อวันที่ 14 กรกฎาคม 2536 สมาชิกประกอบด้วยชนเผ่าม้งและกระเหรี่ยง ทั้งนี้ กิจกรรมที่สหกรณ์ฯ ดําเนินร่วมกัน เช่น รวบรวมผลผลิตทางการเกษตร การซื้อขายผลผลิตเพื่อจําหน่ายในตลาดท้องถิ่น ตลาดเกษตรกร และมีช่องทางการจําหน่ายอื่นด้วย อาทิ โครงการหลวง อีกทั้งยังจัดตั้งตลาดสินค้าชุมชน เพื่อส่งเสริมให้กลุ่มสตรีและกลุ่มเยาวชนของบ้านขุนกลางให้มีอาชีพและรายได้เพิ่มขึ้น โดยนําสินค้าที่ระลึกและผลผลิตทางการเกษตรตามฤดูกาลมาจําหน่าย เช่น กะหล่ําปลี สลัด มะเขือเทศ ผักกาดขาวปลี หัวไชเท้า ซูกินี หอมญี่ปุ่น เซเลอรี่ เบบี้ฮ่องเต้ เป็นต้น ทั้งนี้ ผลผลิตทางการเกษตรของสหกรณ์ฯ เป็นสินค้าที่ผ่านมาตรฐานและรับรองให้เป็นสินค้าเกษตรปลอดภัย จึงทําให้ได้รับการเชื่อมั่นจากผู้บริโภคเป็นอย่างดี
รมช.มนัญญา กล่าวว่า กระทรวงเกษตรและสหกรณ์ได้ให้ความสําคัญกับการส่งเสริมการทําอาชีพการเกษตร พร้อมส่งเสริมการท่องเที่ยวเชิงเกษตร โดยมีการดําเนินนโยบายส่งเสริมการผลิตสินค้าเกษตรที่มีคุณภาพอย่างครบวงจร ตั้งแต่ต้นน้ํา กลางน้ํา และปลายน้ํา ส่งเสริมให้เกษตรกรลดละเลิกการใช้สารเคมีในการกําจัดวัชพืชศัตรูพืช
ส่งเสริมให้มีการผลิตสินค้าเกษตรในรูปแบบการทําเกษตรที่ดีและเหมาะสม (GAP) เพื่อให้สินค้าเกษตรมีความปลอดภัยต่อผู้บริโภค มีการยกระดับความเข้มแข็งของสหกรณ์ให้เป็นองค์กรในระดับชุมชนในการรวบรวมจัดเก็บแปรรูปผลผลิตทางการเกษตรในระดับพื้นที่ รวมทั้งจัดหาตลาดโดยการจัดทําโครงการซุปเปอร์มาเก็ตสหกรณ์ เพื่อให้เป็นสถานที่จําหน่ายสินค้าของสมาชิกที่มีคุณภาพ และเชื่อมโยงเครือข่ายการตลาดระหว่างขบวนการสหกรณ์กับภาคเอกชน เพื่อกระจายผลผลิตที่มีคุณภาพและปลอดภัยไปสู่ผู้บริโภค นอกจากนี้ยังได้ริเริ่มโครงการนําลูกหลานเกษตรกรกลับบ้าน สานต่ออาชีพการเกษตร เพื่อให้ลูกหลานเกษตรกรได้กลับมาอยู่กับครอบครัว ใช้ความรู้และประสบการณ์จากภาคอุตสาหกรรมและบริการ รวมทั้งเทคโนโลยีต่างๆ มาพัฒนาการเกษตรของครอบครัว เป็นการสร้างงานการเกษตรให้เกิดความยั่งยืนต่อไป
จากนั้น รัฐมนตรีช่วยว่าการกระทรวงเกษตรและสหกรณ์ ได้เยี่ยมชมตลาดเกษตรกร ตลาดแม่บ้านและเยาวชนบ้านขุนกลาง ซึ่งกรมส่งเสริมสหกรณ์ ได้ส่งเสริมกลุ่มสตรีซึ่งเป็นแม่บ้านและเยาวชน ของบ้านขุนกลางให้มีอาชีพและเพิ่มรายได้โดยการตั้งตลาดขายสินค้าชุมชน เพื่อจําหน่ายของที่ระลึกและผลิตภัณฑ์การเกษตรตามฤดูกาล ปัจจุบันมีสมาชิก 80 คน มีทุนหมุนเวียนมากกว่า 5 แสนบาท สมาชิกกลุ่มสตรีมีรายได้เฉลี่ย 30,000 - 100,000 บาท/ปี
รัฐบาลไทย-ข่าวทำเนียบรัฐบาล-สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เสด็จเป็นองค์ประธานงานเปิดตัวหนังสือและเสวนาวิชาการ การส่งเสริมและพัฒนาภาพลักษณ์ผ้าไทยสู่สากล ประจำปี ๒๕๖๓
วันจันทร์ที่ 14 ธันวาคม 2563
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เสด็จเป็นองค์ประธานงานเปิดตัวหนังสือและเสวนาวิชาการ การส่งเสริมและพัฒนาภาพลักษณ์ผ้าไทยสู่สากล ประจําปี ๒๕๖๓
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เสด็จเป็นองค์ประธานงานเปิดตัวหนังสือและเสวนาวิชาการ การส่งเสริมและพัฒนาภาพลักษณ์ผ้าไทยสู่สากล ประจําปี ๒๕๖๓
วันที่ ๑๒ ธันวาคม ๒๕๖๓ เวลา ๑๔.๐๐ น.สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เสด็จเป็นองค์ประธานงานเปิดตัวหนังสือและเสวนาวิชาการ การส่งเสริมและพัฒนาภาพลักษณ์ผ้าไทยสู่สากล ประจําปี ๒๕๖๓ โดยมี นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายชาย นครชัย อธิบดีกรมส่งเสริมวัฒนธรรม ผู้บริหารกระทรวงวัฒนธรรม ดีไซเนอร์ และแขกผู้มีเกียรติ เฝ้าฯ รับเสด็จ ณ ไอคอนสยาม อาร์ต สเปซ ชั้น ๘ ไอคอนสยาม ทั้งนี้ โครงการส่งเสริมและพัฒนาภาพลักษณ์ผ้าไทยสู่สากล จัดขึ้น เพื่อเผยแพร่พระอัจฉริยภาพของ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ด้านศิลปะการออกแบบเครื่องแต่งกายและสิ่งทอ พร้อมทั้งเผยแพร่หนังสือแนวโน้มและทิศทางผ้าไทยและการออกแบบเครื่องแต่งกายด้วยผ้าไทย “Thai Textiles Trend Book Spring/Summer 2022” ซึ่งหนังสือเล่มนี้ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงพิจารณาเนื้อหาต้นฉบับและพระราชทานคําแนะนําพร้อมแก้ไขรายละเอียดต่างๆ โดยมีกิจกรรมการจัดแสดงนิทรรศการ “แนวโน้มและทิศทางผ้าไทยและการออกแบบเครื่องแต่งกายด้วยผ้าไทย” พร้อมทั้งจัดแสดงเครื่องแต่งกายที่ออกแบบโดย ๑๒ ดีไซเนอร์ชั้นนํา ระหว่างวันที่ ๑๒-๑๖ ธันวาคมนี้ ณ ไอคอนสยาม อาร์ต สเปซ ชั้น ๘ ไอคอนสยาม
รัฐบาลไทย-ข่าวทำเนียบรัฐบาล-เรียนประวัติศาสตร์ผ่านสื่อร่วมสมัย
วันจันทร์ที่ 14 ธันวาคม 2563
เรียนประวัติศาสตร์ผ่านสื่อร่วมสมัย
วันเสาร์ที่ 12 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพัฒนาโครงการอ่าน เขียน เรียนประวัติศาสตร์ โดยใช้การสื่อสารร่วมสมัยและเทคโนโลยีสื่อเสมือนจริง หรือ AR นําภาพเสมือนที่เป็นรูปแบบ 3 มิติ จําลองเข้าสู่โลกจริงผ่านกล้องและการประมวลผลที่นําวัตถุมาซ้อนทับเป็นภาพเดียวกันให้สามารถมองผ่านกล้องได้โดยตรง นอกจากนี้ยังมีวีดีทัศน์เรื่องราวเกร็ดความรู้ทางประวัติศาสตร์ที่ถ่ายทําจากสถานที่จริงดําเนินเรื่องโดยศิลปินที่เป็นขวัญใจของเยาวชน เช่น การพัฒนารถไฟไทย พัฒนาการสื่อสาร ชุดราชปะแตน การปฏิรูปการศึกษา พัฒนาการถนน ละครพันทางสู่ภาพยนตร์ วัฒนธรรมการรับประทานอาหารริมทาง และการเข้ามาของน้ําแข็ง เป็นต้น โดยมุ่งหวังให้ครูนําไปใช้ปรับวิธีการเรียนการสอนวิชาประวัติศาสตร์ในห้องเรียนให้มีความน่าสนใจมากขึ้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัด พม. ลงพื้นที่ จ.นครศรีธรรมราช เร่งช่วยเหลือกลุ่มเปราะบางที่บ้านถูกไฟไหม้ ขณะประสบภัยน้ำท่วม
วันจันทร์ที่ 14 ธันวาคม 2563
ปลัด พม. ลงพื้นที่ จ.นครศรีธรรมราช เร่งช่วยเหลือกลุ่มเปราะบางที่บ้านถูกไฟไหม้ ขณะประสบภัยน้ําท่วม
ปลัด พม. ลงพื้นที่ จ.นครศรีธรรมราช เร่งช่วยเหลือกลุ่มเปราะบางที่บ้านถูกไฟไหม้ ขณะประสบภัยน้ําท่วม
วันที่ 10 ธ.ค. 63 เวลา 15.30 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหารกระทรวง พม. และทีม พม. One Home เดินทางไปลงพื้นที่เยี่ยมให้กําลังใจชาย อายุ 55 ปี ที่บ้านเกิดไฟฟ้าลัดวงจร ทําให้ไฟไหม้บ้านเสียหายเกือบทั้งหลังในพื้นที่ตําบลไทยบุรี อําเภอท่าศาลา จังหวัดศรีธรรมราช พร้อมทั้งมอบเงินช่วยเหลือต่างๆ เพื่อบรรเทาความเดือดร้อน อาทิ เงินสงเคราะห์ผู้ประสบปัญหาทางสังคมกรณีฉุกเฉิน 10,000 บาท และเงินช่วยเหลือตามระเบียบของสถาบันพัฒนาองค์กรชุมชน (องค์การมหาชน) สํานักงานภาคใต้ 18,000 บาท จากนั้น เดินทางไปเยี่ยมให้กําลังใจหญิงชรา อายุ 89 ปี พิการตาบอดและทางการเคลื่อนไหว ที่บ้านเกิดไฟฟ้าลัดวงจร ทําให้ไฟไหม้บ้านจนไม่สามารถอยู่อาศัยได้ในพื้นที่ตําบลกะหรอ อําเภอนบพิตํา พร้อมทั้งมอบเงินช่วยเหลือต่างๆ เพื่อบรรเทาความเดือดร้อน อาทิ เงินปรับปรุง ซ่อมแซมบ้านในโครงการปรับสภาพแวดล้อมและสิ่งอํานวยความสะดวกของผู้สูงอายุให้เหมาะสมและปลอดภัย 40,000 บาท เงินปรับสภาพแวดล้อมและสิ่งอํานวยความสะดวกของผู้พิการให้เหมาะสมและปลอดภัย 20,000 บาท และเงินช่วยเหลือตามระเบียบของสถาบันพัฒนาองค์กรชุมชน (องค์การมหาชน) สํานักงานภาคใต้ 18,000 บาท นอกจากนี้ ได้มอบรถเข็นสําหรับคนพิการ จากกรมส่งเสริมและพัฒนาคุณภาพชีวิตคนพิการ (พก.) จํานวน 1 คัน
นายพัชรี กล่าวว่า ทั้งนี้ ประชาชนที่ประสบภัยน้ําท่วมหรือประสบภัยพิบัติต่างๆ สามารถขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 ซึ่งพร้อมให้ความช่วยเหลือตลอด 24 ชั่วโมง หรือติดต่อขอความช่วยเหลือเร่งด่วนด้วยตนเองได้ที่สํานักงานพัฒนาสังคมและความมั่นคงมนุษย์จังหวัดทุกจังหวัด
รัฐบาลไทย-ข่าวทำเนียบรัฐบาล-ปลัด พม. ลุยน้ำท่วมแจกอาหารปรุงสุกจากครัวกลางชุมชนให้ผู้ป่วยติดเตียงในพื้นที่ อ.เมือง จ.นครศรีธรรมราช
วันจันทร์ที่ 14 ธันวาคม 2563
ปลัด พม. ลุยน้ําท่วมแจกอาหารปรุงสุกจากครัวกลางชุมชนให้ผู้ป่วยติดเตียงในพื้นที่ อ.เมือง จ.นครศรีธรรมราช
ปลัด พม. ลุยน้ําท่วมแจกอาหารปรุงสุกจากครัวกลางชุมชนให้ผู้ป่วยติดเตียงในพื้นที่ อ.เมือง จ.นครศรีธรรมราช
วันที่ 10 ธ.ค. 63 เวลา 12.00 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และนางสาวนริศา อดิเทพวรพันธุ์ ประจําสํานักเลขาธิการสํานักนายกรัฐมนตรี พร้อมด้วยคณะผู้บริหารกระทรวง พม. และทีม พม. One Home ลงพื้นที่ ณ ชุมชนบ้านช้าง หมู่ 7 ตําบลท่าเรืออําเภอเมือง จังหวัดนครศรีธรรมราช เพื่อเยี่ยมให้กําลังใจประชาชนและกลุ่มเป้าหมายที่ได้รับผลกระทบจากสถานการณ์น้ําท่วม พร้อมทั้งเดินลุยน้ําและนั่งเรือเพื่อนําอาหารปรุงสุก สด สะอาดจากครัวกลางชุมชน และเครื่องอุปโภคบริโภคที่จําเป็น ไปแจกจ่ายให้ชาวชุมชนที่บ้านยังคงถูกน้ําท่วมและเดินทางออกมาภายนอกด้วยความยากลําบาก โดยเฉพาะผู้ป่วยติดเตียงที่ต้องได้รับการดูแลอย่างใกล้ชิด
นางพัชรี กล่าวว่า ทั้งนี้ ประชาชนที่ประสบภัยน้ําท่วมหรือประสบภัยพิบัติต่างๆ สามารถขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 ซึ่งพร้อมให้ความช่วยเหลือตลอด 24 ชั่วโมง หรือติดต่อขอความช่วยเหลือเร่งด่วนด้วยตนเองได้ที่สํานักงานพัฒนาสังคมและความมั่นคงมนุษย์จังหวัดทุกจังหวัด
รัฐบาลไทย-ข่าวทำเนียบรัฐบาล-คำกล่าวของนายกรัฐมนตรี ในโอกาสพิธีเฉลิมฉลองการครบรอบ 60 ปี การลงนามในอนุสัญญา OECD
วันจันทร์ที่ 14 ธันวาคม 2563
คํากล่าวของนายกรัฐมนตรี ในโอกาสพิธีเฉลิมฉลองการครบรอบ 60 ปี การลงนามในอนุสัญญา OECD
คํากล่าวของนายกรัฐมนตรี ในโอกาสพิธีเฉลิมฉลองการครบรอบ 60 ปี การลงนามในอนุสัญญา OECD
คํากล่าวของนายกรัฐมนตรี
ในโอกาสพิธีเฉลิมฉลองการครบรอบ 60 ปี การลงนามในอนุสัญญา OECD
-----------------------------
ท่านประธานาธิบดี นายเอมานูว์แอล มาครง แห่งฝรั่งเศส
ท่านนายกรัฐมนตรี นายเปโดร ซานเซซ แห่งสเปน
ท่านเลขาธิการ OECD (โออีซีดี)
ผมขอแสดงความยินดีในโอกาสครบรอบ 60 ปี การลงนามในอนุสัญญา OECD และขอชื่นชม OECD ที่ทําให้เศรษฐกิจโลกมีความก้าวหน้า ภายใต้กฎระเบียบที่มีคุณภาพและมีมาตรฐานเป็นสากล
ไทยยินดีที่ได้ร่วมมือกับ OECD ตลอดมา โดยเฉพาะในโครงการ Country Programme ที่ได้ช่วยยกระดับขีดความสามารถทางการแข่งขันของไทย ควบคู่กับการส่งเสริมหลักธรรมาภิบาล ความโปร่งใส และการมีส่วนร่วมของทุกฝ่าย ทั้งนี้ ไทยจะต่อยอดโครงการ Country Programme กับ OECD เพื่อเป็นพื้นฐานของการพัฒนาที่ยั่งยืนและครอบคลุมถึงพลเมืองไทยรุ่นต่อ ๆ ไป
ปี 2563 ที่กําลังจะผ่านพ้นไปนี้ เป็นปีที่เราทุกคนต่างต้องเผชิญกับการแพร่ระบาดของ COVID-19 ซึ่งได้ส่งผลกระทบต่อประชาชนอย่างกว้างขวางในทุกมิติ ในการนี้ ผมจึงขอเป็นกําลังใจให้ทุกประเทศ สามารถฝ่าฟันวิกฤติครั้งนี้ไปด้วยกัน และขอเสนอประเด็นที่เราควรผลักดันเพื่อแก้ไขปัญหาที่เกิดขึ้น โดยกลับมาเข้มแข็งกว่าเดิม ดังนี้
ประการแรก ประชากรโลกต้องสามารถเข้าถึงยาและวัคซีนต้าน COVID-19 ตลอดจนได้รับการรักษาอย่างทั่วถึงและเท่าเทียม โดยไทยพร้อมที่จะร่วมมือและแบ่งปันประสบการณ์กับนานาประเทศ รวมทั้งพร้อมที่จะเป็นฐานการผลิตยาและวัคซีนดังกล่าว ให้กับภูมิภาคเอเชียตะวันออกเฉียงใต้และภูมิภาคใกล้เคียง
ประการที่สอง การช่วยเหลือกลุ่มเปราะบางให้ผ่านพ้นวิกฤติทางเศรษฐกิจ โดยเฉพาะ Micro SMEs แรงงานภาคบริการ และสตรี ซึ่งรัฐบาลไทยมีโครงการช่วยเหลือเป็นการเฉพาะ เช่น โครงการเราไม่ทิ้งกัน และโครงการคนละครึ่ง ขณะที่ในระดับภูมิภาค ไทยกําลังพัฒนาข้อริเริ่ม ASEAN SMEs Recovery Facility เพื่อการนี้ด้วย
ประการที่สาม ในวิกฤติเศรษฐกิจเช่นนี้ หลายประเทศย่อมประสบภาวะการคลังและหนี้สินตึงตัว ผมจึงหวังว่าประชาคมโลกจะเข้าใจและเห็นอกเห็นใจกัน โดยเฉพาะต่อประเทศกําลังพัฒนาและประเทศพัฒนาน้อยที่สุด ผ่านการบริหารจัดการหนี้อย่างเหมาะสม เพื่อให้เกิดการฟื้นตัวอย่างทั่วถึง
สุดท้ายนี้ ผมปรารถนาที่จะเห็นความร่วมมือฉันท์หุ้นส่วนระหว่าง OECD กับไทยและภูมิภาคนี้ขยายตัวอย่างต่อเนื่อง เพื่อส่งเสริมการพัฒนาที่ยั่งยืนและครอบคลุม ซึ่งเป็นเป้าหมายร่วมกันของเรา
ขอบคุณครับ สวัสดีครับ
*****************************
รัฐบาลไทย-ข่าวทำเนียบรัฐบาล-นโยบายปรับเพิ่มอัตราความเร็วของรถยนต์
วันจันทร์ที่ 14 ธันวาคม 2563
นโยบายปรับเพิ่มอัตราความเร็วของรถยนต์
วันศูกร์ที่ 11 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติร่างกฎหมายปรับอัตราความเร็วของรถยนต์ทุกประเภทบนถนนที่มีช่องจราจรตั้งแต่ 4 ช่องขึ้นไป ให้สามารถใช้ความเร็วสูงสุดไม่เกิน 120 กม./ชม. เพื่อประโยชน์ต่อการขนส่งของประเทศ และช่วยให้การจราจรมีความคล่องตัวมากขึ้น โดยกําหนดให้รถแต่ละประเภทใช้ความเร็วที่แตกต่างกัน เช่น รถบรรทุกที่มีผู้โดยสารเกิน 15 คน ให้ใช้ความเร็วได้ไม่เกิน 90 กม./ชม. รถบรรทุกคนโดยสารเกิน 7 คน แต่ไม่เกิน 15 คน ให้ใช้ความเร็วไม่เกิน 100 กม./ชม. ส่วนรถจักรยานยนต์ให้ใช้ความเร็วไม่เกิน 80 กม./ชม. หรือรถจักรยานยนต์ที่มีกําลังเครื่องยนต์สูงให้ใช้ความเร็วไม่เกิน 100 กม./ชม. รถรับส่งนักเรียนให้ใช้ความเร็วไม่เกิน 80 กม./ชม. เป็นต้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.วธ.เป็นประธานพิธีเปิดงาน "Immersive Art of Thawan Duchanee"
วันจันทร์ที่ 14 ธันวาคม 2563
รมว.วธ.เป็นประธานพิธีเปิดงาน "Immersive Art of Thawan Duchanee"
รมว.วธ.เป็นประธานพิธีเปิดงาน "Immersive Art of Thawan Duchanee"
วันที่ ๑๑ ธันวาคม ๒๕๖๓ เวลา ๑๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานพิธีเปิดงาน "Immersive Art of Thawan Duchanee" การแสดงผลงานศิลปะของ อ.ถวัลย์ ดัชนี ศิลปินแห่งชาติ สาขาทัศนศิลป์ (จิตรกรรม) พ.ศ. ๒๕๔๔ ผ่านนวัตกรรมทางเทคโนโลยีครั้งแรกของโลก ระหว่างวันที่ ๑๑ ธ.ค. ๖๓ – ๑๑ ม.ค. ๖๔ โดยมี ดร.ดอยธิเบศร์ ดัชนี ผู้อํานวยการพิพิธภัณฑ์บ้านดําให้การต้อนรับ และมีศาสตราจารย์ ปรีชา เถาทอง ศิลปินแห่งชาติ สาขาทัศนศิลป์ (จิตรกรรม) พ.ศ. ๒๕๕๒ อ. เฉลิมชัย โฆษิตพิพัฒน์ ศิลปินแห่งชาติ สาขาทัศนศิลป์ (จิตรกรรม) พ.ศ. ๒๕๕๔ ผู้บริหาร บริษัท สยามพิวรรธน์ จํากัด บริษัท ฟูลโดม โปร จํากัด ศิลปิน แขกผู้มีเกียรติ และสื่อมวลชน เข้าร่วมงาน ณ ไอคอนสยามพาร์ค ชั้น ๒ ไอคอนสยาม กรุงเทพฯ
รัฐบาลไทย-ข่าวทำเนียบรัฐบาล-รมว.วธ.เป็นประธานการประชุมคณะอนุกรรมการมรดกโลกทางวัฒนธรรม ครั้งที่ ๒/๒๕๖๔
วันจันทร์ที่ 14 ธันวาคม 2563
รมว.วธ.เป็นประธานการประชุมคณะอนุกรรมการมรดกโลกทางวัฒนธรรม ครั้งที่ ๒/๒๕๖๔
รมว.วธ.เป็นประธานการประชุมคณะอนุกรรมการมรดกโลกทางวัฒนธรรม ครั้งที่ ๒/๒๕๖๔
วันที่ ๙ ธันวาคม ๒๕๖๓ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมคณะอนุกรรมการมรดกโลกทางวัฒนธรรม ครั้งที่ ๒/๒๕๖๔ โดยมี นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม นายประทีป เพ็งตะโก อธิบดีกรมศิลปากร ผู้บริหารกระทรวงวัฒนธรรม อนุกรรมการ ผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุมใหญ่ สํานักหอสมุดแห่งชาติ ท่าวาสุกรี กรุงเทพฯ
รัฐบาลไทย-ข่าวทำเนียบรัฐบาล-ปลัด พม. ลงพื้นที่จังหวัดนครศรีธรรมราช เร่งช่วยเหลือเยียวยากลุ่มเปราะบางประสบภัยน้ำท่วม
วันจันทร์ที่ 14 ธันวาคม 2563
ปลัด พม. ลงพื้นที่จังหวัดนครศรีธรรมราช เร่งช่วยเหลือเยียวยากลุ่มเปราะบางประสบภัยน้ําท่วม
ปลัด พม. ลงพื้นที่จังหวัดนครศรีธรรมราช เร่งช่วยเหลือเยียวยากลุ่มเปราะบางประสบภัยน้ําท่วม
วันที่ 10 ธ.ค. 63 เวลา 09.30 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และนางสาวนริศา อดิเทพวรพันธุ์ ประจําสํานักเลขาธิการสํานักนายกรัฐมนตรี พร้อมด้วยคณะผู้บริหารกระทรวงการพัฒนาสังคมและความมั่นคงของมนุษย์ ลงพื้นที่จังหวัดนครศรีธรรมราช เพื่อเร่งช่วยเหลือเยียวยาประชาชนกลุ่มเป้าหมายที่ได้รับผลกระทบจากสถานการณ์น้ําท่วม โดยตนเป็นประธานเปิดโครงการ มหกรรม พม. เคลื่อนที่สร้างสุขสู่ชุมชน ณ เทศบาลตําบลปากนคร อําเภอเมือง ซึ่งมีนายสมพงษ์ มากมณี รองผู้ว่าราชการจังหวัดนครศรีธรรมราช กล่าวรายงานสถานการณ์อุทกภัยในพื้นที่ จากนั้น ได้มอบเครื่องอุปโภคบริโภค จํานวน 100 ครอบครัว เงินสงเคราะห์ช่วยเหลือผู้ประสบปัญหาทางสังคมกรณีฉุกเฉิน จํานวน 98 ราย รถสามล้อชนิดโยกสําหรับคนพิการ จํานวน 8 คัน เงินซ่อมแซมบ้านเพื่อที่อยู่อาศัยสําหรับคนพิการและผู้สูงอายุ และอาหารปรุงสุก สด สะอาด จํานวน 500 กล่อง นอกจากนี้ ทีม พม. One Home จังหวัดนครศรีธรรมราช และภาคีเครือข่าย ได้ร่วมกันออกหน่วยบริการเคลื่อนที่สําหรับประชาชนในพื้นที่ ได้แก่ การให้คําปรึกษาแก่ผู้ประสบปัญหาความเดือดร้อนจากสถานการณ์น้ําท่วม การสาธิตอาชีพ การบริการซ่อมจักรยานยนต์ การบริการตัดผมฟรี กิจกรรมเรียนรู้สําหรับเด็ก และการจําหน่ายสินค้าธงฟ้าราคาประหยัด
นางพัชรี กล่าวว่า ด้วย รัฐบาลมีความห่วงใยประชาชนที่ประสบปัญหาความเดือดร้อนจากสถานการณ์อุทกภัยในพื้นที่ภาคใต้ พลเอกประยุทธ์ จันทร์โอชา นายกรัฐมนตรี จึงสั่งการทุกหน่วยงานลงพื้นที่ช่วยเหลืออย่างเร่งรวดเร็ว สําหรับจังหวัดนครศรีธรรมราช พบว่า ขณะนี้ มีประชาชนได้รับความเดือดร้อนทั้งชีวิตและทรัพย์สินในทุกพื้นที่จํานวน 23 อําเภอ โดยมีประชาชนที่ได้รับผลกระทบ จํานวน 919,003 คน 323,536 ครัวเรือน มีผู้เสียชีวิต จํานวน 21 ราย อีกทั้งมีบ้านที่พังเสียหายบางส่วน จํานวน 4,216 หลัง และบ้านพังเสียหายทั้งหลัง จํานวน 29 หลัง ทั้งนี้ กระทรวง พม. จึงเร่งดําเนินภารกิจตามแผนการฟื้นฟูและพัฒนาผู้ประสบอุทกภัย 4 ด้าน คือ 1) ด้านชีวิต ด้วยการช่วยเหลือครอบครัวผู้เสียชีวิตกลุ่มเป้าหมาย ได้แก่ เด็ก เยาวชน ผู้สูงอายุ และคนพิการ เป็นต้น 2) ด้านที่อยู่อาศัย ด้วยการช่วยหลือปรับสภาพแวดล้อมที่อยู่อาศัยสําหรับคนพิการและผู้สูงอายุ 3) ด้านอาชีพ ด้วยการฟื้นฟูผู้ประสบภัยทั้งระยะสั้นและระยะยาว และ 4) ด้านสาธารณประโยชน์ ด้วยการพื้นฟูวิถีชุมชนและสภาพแวดล้อมของผู้ประสบภัย โดยทําความสะอาดบ้าน วัด มัสยิด และโรงเรียน รวมทั้งการประสานให้ความช่วยเหลือร่วมกับภาคเอกชน
นางพัชรี กล่าวเพิ่มเติมว่า ทั้งนี้ ประชาชนที่ประสบภัยน้ําท่วมหรือประสบภัยพิบัติต่างๆ สามารถขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 ซึ่งพร้อมให้ความช่วยเหลือตลอด 24 ชั่วโมง หรือติดต่อขอความช่วยเหลือเร่งด่วนด้วยตนเองได้ที่สํานักงานพัฒนาสังคมและความมั่นคงมนุษย์จังหวัดทุกจังหวัด
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เนื่องในวันต่อต้านคอร์รัปชันสากล
วันจันทร์ที่ 14 ธันวาคม 2563
คํากล่าว พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เนื่องในวันต่อต้านคอร์รัปชันสากล
คํากล่าว พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม
เนื่องในวันต่อต้านคอร์รัปชันสากล
ผู้มีเกียรติทุกท่าน
องค์การสหประชาชาติกําหนดให้วันที่ 9 ธันวาคมของทุกปี เป็น “วันต่อต้านคอร์รัปชันสากล” ประเทศไทยจึงได้จัดงานวันต่อต้านคอร์รัปชันสากลขึ้น เพื่อแสดงให้ประชาคมโลกได้เห็นถึงพลังความร่วมมือและเจตนารมณ์ร่วมกันของคนไทยในการรณรงค์ต่อต้านคอร์รัปชันอย่างจริงจัง
ในวันนี้ รัฐบาลได้กําหนดให้การแก้ไขปัญหาการทุจริตเป็นวาระแห่งชาติ โดยดําเนินการปรับปรุงกฎหมายต่าง ๆ ให้ครอบคลุมการป้องกันและปราบปรามการทุจริตและประพฤติมิชอบอย่างเป็นระบบ ก้าวข้ามค่านิยมอุปถัมภ์ ผลประโยชน์ทับซ้อน ตลอดจนเร่งรัดให้มีการดําเนินคดีต่อผู้กระทําการทุจริตและประพฤติมิชอบ ทั้งในด้านวินัยและอาญาอย่างจริงจัง เพื่อสร้างความเชื่อมั่นให้กับประชาชน และสร้างวัฒนธรรมการทํางานอย่างมีคุณธรรมและความโปร่งใสในสังคมไทยให้เป็นที่ยอมรับในระดับสากล
ในนามของรัฐบาล ผมขอขอบคุณทุกภาคส่วนที่ได้ร่วมมือกันดูแลปกป้องผลประโยชน์ของประเทศชาติ และทุกหน่วยงานที่ได้ทุ่มเท เสียสละแก้ไขปัญหาคอร์รัปชันอย่างจริงจัง ขอให้พลังแห่งคุณความดี จงปกป้องคุ้มครองท่าน และนําพาประเทศไทยให้เจริญรุ่งเรือง
ในโอกาสนี้ ผมขอเชิญชวนพี่น้องประชาชนชาวไทยและทุกภาคส่วนร่วมแสดงเจตนารมณ์ที่จะประพฤติปฏิบัติตนด้วยความซื่อสัตย์ สุจริต ยึดถือประโยชน์ของส่วนรวมมากกว่าประโยชน์ส่วนตน เพื่อสร้างสังคมไทยให้ปลอดจากการทุจริตคอร์รัปชันตลอดไป
ขอบคุณครับ
รัฐบาลไทย-ข่าวทำเนียบรัฐบาล-รมว.วธ.ร่วมชมการแสดงดนตรีไทยจีนสร้างสรรค์ฉลองความสัมพันธ์ ๔๕ ปี ไทย-จีน “The Dawn of Spring” รุ่งอรุณ ฤดูใบไม้ผลิ
วันจันทร์ที่ 14 ธันวาคม 2563
รมว.วธ.ร่วมชมการแสดงดนตรีไทยจีนสร้างสรรค์ฉลองความสัมพันธ์ ๔๕ ปี ไทย-จีน “The Dawn of Spring” รุ่งอรุณ ฤดูใบไม้ผลิ
รมว.วธ.ร่วมชมการแสดงดนตรีไทยจีนสร้างสรรค์ฉลองความสัมพันธ์ ๔๕ ปี ไทย-จีน “The Dawn of Spring” รุ่งอรุณ ฤดูใบไม้ผลิ
วันที่ ๙ ธันวาคม ๒๕๖๓ เวลา ๑๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมชมการแสดงดนตรีไทยจีนสร้างสรรค์ฉลองความสัมพันธ์ ๔๕ ปี ไทย-จีน “The Dawn of Spring” รุ่งอรุณ ฤดูใบไม้ผลิ โดยมี รศ.นราพร จันทร์โอชา ประธานกรรมการส่งเสริมกิจการสถาบันดนตรีกัลยาณิวัฒนา และนายหยางซิน อุปทูตรักษาการแทนเอกอัครราชทูตสาธารณรัฐประชาชนจีนประจําประเทศไทย เป็นประธาน และมี รศ.คุณหญิงวงจันทร์ พินัยนิติศาสตร์ อธิการบดีสถาบันดนตรีกัลยาณิวัฒนา กรรมการฯ ผู้แทนสถานเอกอัครราชทูตต่างประเทศประจําประเทศไทย ศิลปิน นักดนตรี อาจารย์ นักศึกษา และแขกผู้มีเกียรติ ร่วมชมการแสดง ณ โรงละครแห่งชาติ กรุงเทพฯ
รัฐบาลไทย-ข่าวทำเนียบรัฐบาล-โครงการค้ำประกันสินเชื่อเพื่อผู้ประกอบการรายย่อย
วันจันทร์ที่ 14 ธันวาคม 2563
โครงการค้ําประกันสินเชื่อเพื่อผู้ประกอบการรายย่อย
วันพฤหัสบดีที่ 10 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการค้ําประกันสินเชื่อเพื่อผู้ประกอบการรายเล็ก วงเงิน 5,700 ล้านบาท เพื่อช่วยเหลือผู้ประกอบการรายย่อย ร้านค้า หาบเร่ แผงลอย ให้มีโอกาสเข้าถึงแหล่งเงินทุนของสถาบันการเงิน ช่วยเสริมสภาพคล่องและช่วยแก้ไขปัญหาการกู้ยืมเงินนอกระบบ โดยใช้กลไกการค้ําประกันสินเชื่อ วงเงินค้ําประกันต่อราย ไม่เกิน 500,000 บาท โดยรัฐบาลรับภาระค่าธรรมเนียมการค้ําประกันสินเชื่อแทนปีละไม่เกินร้อยละ 1.5 เป็นเวลา 2 ปี หรือไม่เกินร้อยละ 3 ตลอดอายุการค้ําประกัน ทั้งนี้ เพื่อสร้างความมั่นใจให้กับสถาบันการเงินในการปล่อยสินเชื่อให้กับผู้ประกอบการรายย่อย และ SMEs ที่ได้รับผลกระทบจากภาวะเศรษฐกิจชะลอตัว หรือมีความเสี่ยงในการชําระหนี้คืน ให้สามารถดําเนินธุรกิจต่อไปได้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ร่วมประชุม
วันจันทร์ที่ 14 ธันวาคม 2563
ร่วมประชุม
การประชุมคณะอนุกรรมการประเมินผลการดําเนินงานรัฐวิสาหกิจสาขาเกษตรและสาขาทรัพยากรธรรมชาติ เพื่อพิจารณาร่างบันทึกข้อตกลงประเมินผลการดําเนินงานรัฐวิสาหกิจ (Pre-Position Paper : PPP) ประจําปี 2564
นายอําพันธุ์เวฬุตันติรองปลัดกระทรวงเกษตรและสหกรณ์เข้าร่วมประชุมคณะอนุกรรมการประเมินผลการดําเนินงานรัฐวิสาหกิจสาขาเกษตรและสาขาทรัพยากรธรรมชาติเพื่อพิจารณาร่างบันทึกข้อตกลงประเมินผลการดําเนินงานรัฐวิสาหกิจ(Pre-Position Paper : PPP)ประจําปี2564โดยมีนางพัลลภาเรืองรองเป็นประธานณห้องประชุมสํานักงานคณะกรรมการนโยบายรัฐวิสาหกิจ(สคร.)อาคารธนาคารพัฒนาวิสาหกิจขนาดกลางและขนาดย่อมแห่งประเทศไทย
จากนั้นได้เข้าร่วมประชุมคณะอนุกรรมการฯในส่วนขององค์การตลาดเพื่อเกษตรกร(อ.ต.ก.)โดยหารือถึงประเด็นสําคัญในการดําเนินงานโดยเฉพาะด้านการเงินเป็นหลักทบทวนยุทธศาสตร์เป้าหมาย/ตัวชี้วัดความท้าทายที่สามารถทําได้จริงและตอบสนองต่อความต้องการความคาดหวังของผู้มีส่วนได้ส่วนเสียและลูกค้ารวมถึงพิจารณาเกณฑ์ประเมินผลรัฐวิสาหกิจแบบใหม่(Core business Enablers)เพื่อให้อ.ต.ก.เป็นศูนย์กลางและช่องทางจําหน่ายสินค้าเกษตรที่มีความโดดเด่นน่าเชื่อถือด้านคุณภาพเพื่อช่วยเหลือเกษตรกรอย่างยั่งยืนต่อไป
นอกจากนี้ยังเข้าร่วมประชุมคณะอนุกรรมการฯขององค์การส่งเสริมกิจการโคนมแห่งประเทศไทย(อ.ส.ค.)เพื่อหารือเกี่ยวกับนโยบายแผนการดําเนินงานแนวทางการส่งเสริมด้านการตลาดด้านผลิตภัณฑ์และด้านการบริหารต้นทุนประกอบกับร่วมพิจารณาเกณฑ์ประเมินผลรัฐวิสาหกิจแบบใหม่(Core business Enablers)เพื่อให้อ.ส.ค.บรรลุวิสัยทัศน์“นมแห่งชาติ”
รัฐบาลไทย-ข่าวทำเนียบรัฐบาล-รมว.สุริยะ เป็นประธานสักขีพยาน mou ระหว่างกนอ.กับ บ.ทีโอที และเป็นประธานพร้อมกล่าวปาฐกถาพิเศษในงานวันสถาปนา กนอ. ครบรอบ 48 ปี
วันจันทร์ที่ 14 ธันวาคม 2563
รมว.สุริยะ เป็นประธานสักขีพยาน mou ระหว่างกนอ.กับ บ.ทีโอที และเป็นประธานพร้อมกล่าวปาฐกถาพิเศษในงานวันสถาปนา กนอ. ครบรอบ 48 ปี
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม  เป็นประธานสักขีพยาน mou ระหว่างกนอ.กับ บ.ทีโอที และเป็นประธานพร้อมกล่าวปาฐกถาพิเศษในงานวันสถาปนา กนอ. ครบรอบ 48 ปี  ณ ห้องคริสตัล ฮอลล์ โรงแรม เดอะ แอทธินี โฮเตล กทม.
วันนี้ (14 ธ.ค. 63) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานสักขีพยานในพิธีลงนามบันทึกความร่วมมือโครงการวางระบบสื่อสารความเร็วสูง (Fiber to The Factory) ระหว่าง การนิคมอุตสาหกรรมแห่งประเทศไทย (กนอ.) โดยนางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย (กนอ.) และบริษัท ทีโอที จํากัด (มหาชน) โดยนายมรกต เธียรมนตรี รักษาการกรรมการผู้จัดการใหญ่ บริษัท ทีโอที จํากัด (มหาชน) เพื่อศึกษาและกําหนดแนวทางการพัฒนาและเตรียมให้บริการด้านระบบโครงข่ายโทรคมนาคมในนิคมอุตสาหกรรมเพื่อรองรับเทคโนโลยี 5G สําหรับเป็นเครื่องมือในการสนับสนุนการดําเนินงานของผู้ประกอบการ และเป็นการสร้างความเชื่อมั่นให้แก่ผู้ประกอบการ-นักลงทุนที่อยู่ระหว่างการตัดสินใจที่จะลงทุนในนิคมอุตสาหกรรม
จากนั้นนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานพร้อมกล่าวปาฐกถาพิเศษในงานวันสถาปนาการนิคมอุตสาหกรรมแห่งประเทศไทย( กนอ.) ครบรอบ 48 ปี "The Journey of Sustainable Partnership" ซึ่งจัดขึ้นเพื่อเป็นการเชื่อมความสัมพันธ์ระหว่างผู้บริหาร และเครือข่ายพันธมิตร โดยมีนางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทยให้การต้อนรับ และมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม และนางสาวสุชาดา แทนทรัพย์ โฆษกกระทรวงอุตสาหกรรม ร่วมเป็นเกียรติ ณ ห้องคริสตัล ฮอลล์ โรงแรม เดอะ แอทธินี โฮเตล กทม.
รัฐบาลไทย-ข่าวทำเนียบรัฐบาล-ดีอีเอส MOU ผู้รับทุนกองทุนดิจิทัล ปี 2563 ครั้งที่ 2 จำนวน 41 โครงการ วงเงิน 588 ล้านบาท
วันจันทร์ที่ 14 ธันวาคม 2563
ดีอีเอส MOU ผู้รับทุนกองทุนดิจิทัล ปี 2563 ครั้งที่ 2 จํานวน 41 โครงการ วงเงิน 588 ล้านบาท
ดีอีเอส MOU ผู้รับทุนกองทุนดิจิทัล ปี 2563 ครั้งที่ 2 จํานวน 41 โครงการ วงเงิน 588 ล้านบาท
นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานพิธีลงนามสัญญารับทุนกองทุนพัฒนาดิจิทัลเพื่อเศรษฐกิจและสังคมประจําปีงบประมาณพ.ศ. 2563ครั้งที่2โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมพิธี และนางวรรณพรเทพหัสดินณอยุธยาเลขาธิการคณะกรรมการดิจิทัลเพื่อเศรษฐกิจและสังคมแห่งชาติให้การต้อนรับณห้องวีนัสชั้น3โรงแรมมิราเคิลแกรนด์คอนเวนชั่นถนนแจ้งวัฒนะเขตหลักสี่กรุงเทพฯ และในวันนี้ได้มีการรับทุนกองทุนฯจํานวน41โครงการวงเงินกว่า588ล้านบาทซึ่งโครงการดังกล่าวฯจะเริ่มดําเนินการในเดือนธันวาคมนี้เมื่อโครงการที่กองทุนได้ให้การส่งเสริมสนับสนุนแล้วเสร็จจะส่งผลดีต่อประชาชนในภาพรวมในหลายด้าน ด้านการค้า/ธุรกิจ/บริการด้านการพัฒนาศักยภาพบุคลากรด้านการสาธารณสุขด้านการเกษตรพร้อมกันนี้ขอเชิญชวนผู้สนใจเตรียมยื่นข้อเสนอโครงการซึ่งคาดว่าจะเปิดรับข้อเสนอได้ต้นปี2564 นี้
*************
รัฐบาลไทย-ข่าวทำเนียบรัฐบาล-คกก.นโยบายเครื่องดื่มแอลกอฮอล์แห่งชาติ เห็นชอบ 3 มาตราเข้ม “ขับไม่ดื่ม ดื่มไม่ขับ” ลดอุบัติเหตุเทศกาลปีใหม่ 64
วันจันทร์ที่ 14 ธันวาคม 2563
คกก.นโยบายเครื่องดื่มแอลกอฮอล์แห่งชาติ เห็นชอบ 3 มาตราเข้ม “ขับไม่ดื่ม ดื่มไม่ขับ” ลดอุบัติเหตุเทศกาลปีใหม่ 64
คณะกรรมการนโยบายเครื่องดื่มแอลกอฮอล์แห่งชาติ เห็นชอบแนวทางลดอุบัติเหตุทางถนนช่วงเทศกาลปีใหม่ 2564 “ขับไม่ดื่ม ดื่มไม่ขับ” เน้น 3 มาตรการ ห้ามขายอายุต่ํากว่า 20 ปี ไม่ลดแลกแจกแถม และห้ามโฆษณา ตั้งด่านชุมชนให้ อสม. คัดกรองสกัดคนเมาในชุมชน
คณะกรรมการนโยบายเครื่องดื่มแอลกอฮอล์แห่งชาติ เห็นชอบแนวทางลดอุบัติเหตุทางถนนช่วงเทศกาลปีใหม่ 2564 “ขับไม่ดื่ม ดื่มไม่ขับ” เน้น 3 มาตรการ ห้ามขายอายุต่ํากว่า 20 ปี ไม่ลดแลกแจกแถม และห้ามโฆษณา ตั้งด่านชุมชนให้ อสม. คัดกรองสกัดคนเมาในชุมชน ส่วนจัดงานรื่นเริงปีใหม่ทําได้ แต่ต้องมีมาตรการป้องกันโควิด 19 คัดกรองวัดไข้และคนเมา ใส่หน้ากาก เว้นระยะห่าง สแกนไทยชนะ
วันนี้ (14 ธันวาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุข และนายแพทย์โอภาส การย์กวินพงศ์ อธิบดีกรมควบคุมโรค ประชุมคณะกรรมการนโยบายเครื่องดื่มแอลกอฮอล์แห่งชาติ ครั้งที่ 2/2563
นายอนุทินให้สัมภาษณ์ว่า วันนี้ที่ประชุมได้พิจารณาเห็นชอบแนวทางการควบคุมเครื่องดื่มแอลกอฮอล์ในช่วงเทศกาลปีใหม่ 2564 โดยเน้นรณรงค์ “ขับไม่ดื่ม ดื่มไม่ขับ” เข้มงวดใน 3 มาตรการ คือ ห้ามขายให้ผู้มีอายุต่ํากว่า 20 ปีบริบูรณ์ ห้ามขายลักษณะการลด แลก แจก แถม ชิงโชค และห้ามโฆษณาเครื่องดื่มแอลกอฮอล์แสดงชื่อหรือเครื่องหมายที่เป็นการอวดอ้างสรรพคุณหรือชักจูงใจให้ดื่ม โดยจะมีการตั้งด่านชุมชน ให้ อสม.ประเมิน และคัดกรองคนเมาเบื้องต้น เพื่อสกัดกั้นผู้ดื่มในชุมชนไม่ให้ขับขี่พาหนะ หากเกิดอุบัติเหตุจะมีการตรวจวัดระดับแอลกอฮอล์ในเลือดของผู้ขับขี่ทุกราย หากเป็นเด็กและเยาวชนดื่มแล้วขับ จะเอาผิดถึงผู้ขายด้วย และนําไปสู่การคุมประพฤติและบําบัดรักษาตามที่ศาลสั่ง
ทั้งนี้ ยืนยันว่าช่วงปีใหม่จัดงานรื่นเริงได้ แต่ต้องขออนุญาตและเสนอแผนมาตรการป้องกันโรคโควิด 19 ให้คณะกรรมการโรคติดต่อจังหวัดพิจารณา หากมีการขายเครื่องดื่มแอลกอฮอล์ต้องมีใบอนุญาตขายจากกรมสรรพสามิต การจัดงานต้องปฏิบัติตามมาตรการที่เสนอ ทั้งการคัดกรองวัดไข้ และคนเมาไม่ให้เข้าร่วมงานการสวมหน้ากาก เว้นระยะห่าง และลงทะเบียนไทยชนะ หากพบว่าไม่ดําเนินการตามมาตรการจะสั่งระงับการจัดงาน ส่วนนักดื่มต้องระวังโรคโควิด 19 เนื่องจากความมึนเมาอาจทําให้หยิบแก้วปะปนกันหรือสัมผัสละอองฝอยจากการพูดคุยตะโกนใส่กัน
นอกจากนี้ คณะกรรมการฯ ได้เห็นชอบร่างแผนปฏิบัติการด้านควบคุมเครื่องดื่มแอลกอฮอล์ระดับชาติ ระยะที่ 2 พ.ศ. 2564 – 2570 โดยมีเป้าหมายป้องกันและควบคุมปัญหาจากการบริโภคเครื่องดื่มแอลกอฮอล์ ประกอบ 7 กลยุทธ์ คือ 1.ควบคุมและจํากัดการเข้าถึง 2.ควบคุมพฤติกรรมการขับขี่หลังการดื่ม 3.คัดกรองและบําบัดรักษาผู้มีปัญหาจากสุรา 4.ควบคุมการโฆษณาส่งเสริมการขาย และการให้ทุนอุปถัมภ์ 5.ขึ้นราคาผ่านระบบภาษี 6.สร้างค่านิยมเพื่อลดการดื่ม เพื่อนําเสนอภาพลักษณ์ของสินค้าแอลกอฮอล์ เป็นสินค้าเสพติด ทําลายสุขภาพทําร้ายสังคม และ7.พัฒนากลไกการขับเคลื่อนนโยบายควบคุมเครื่องดื่มแอลกอฮอล์ทุกระดับ และการบริหารจัดการที่ดี โดยแต่ละกลยุทธ์จะมีโครงการและกิจกรรมรับรอง เพื่อพัฒนาพื้นที่ให้มีความเข้มแข็ง สามารถจัดการปัญหาแอลกอฮอล์และขยายผลได้
************************************ 14 ธันวาคม 2563
**********************************
รัฐบาลไทย-ข่าวทำเนียบรัฐบาล-พม. ลงพื้นที่ช่วยเหลือหญิงสาวแม่เลี้ยงเดี่ยว มีปัญหาด้านสุขภาพจิต เสี่ยงต่ออันตรายรอบด้าน ที่ย่านประชาสงเคราะห์ กรุงเทพฯ
วันจันทร์ที่ 14 ธันวาคม 2563
พม. ลงพื้นที่ช่วยเหลือหญิงสาวแม่เลี้ยงเดี่ยว มีปัญหาด้านสุขภาพจิต เสี่ยงต่ออันตรายรอบด้าน ที่ย่านประชาสงเคราะห์ กรุงเทพฯ
พม. ลงพื้นที่ช่วยเหลือหญิงสาวแม่เลี้ยงเดี่ยว มีปัญหาด้านสุขภาพจิต เสี่ยงต่ออันตรายรอบด้าน ที่ย่านประชาสงเคราะห์ กรุงเทพฯ
วันนี้ (14 ธ.ค. 63) เวลา 13.30 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากกรณีสื่อสังคมออนไลน์มีการแชร์เรื่องราวขอความช่วยเหลือหญิงสาววัย 21 ปี มีลูกวัย 1 ขวบ ซึ่งสามีแยกทางกัน ทําให้เป็นแม่เลี้ยงเดี่ยว และมีปัญหาด้านสุขภาพจิต มีพฤติกรรมชอบใช้ชีวิตนอกบ้าน และไปอาศัยอยู่ในบ้านร้าง ซึ่งเสี่ยงต่อการเกิดอันตรายต่างๆ ที่ย่านประชาสงเคราะห์ เขตดินแดง กรุงเทพฯ ทั้งนี้ จากกรณีดังกล่าว วันนี้ตนได้มอบหมายให้ นายสนองวิชญ์ ภูวันทมาตย์ ผู้อํานวยการศูนย์ช่วยเหลือสังคม กระทรวง พม. พร้อมด้วยหน่วยงานที่เกี่ยวข้อง ลงพื้นที่ตรวจสอบข้อเท็จจริงและให้ความช่วยเหลือตามภารกิจของกระทรวง พม.
นางพัชรี กล่าวว่า จากการตรวจสอบขอเท็จจริงพบว่า หญิงสาวคนดังกล่าวได้แยกทางกับสามี และมีพฤติกรรมชอบใช้ชีวิตนอกบ้าน อาศัยนอนบ้านร้าง มีปัญหาด้านสุขภาพจิต ไม่สามารถเลี้ยงดูลูกได้ ต้องให้ตากับยายช่วยเลี้ยงดู ซึ่งศูนย์ช่วยเหลือสังคม กระทรวง พม. ได้ให้การช่วยเหลือเบื้องต้นด้วยการมอบนมผงและสิ่งของเครื่องใช้ที่จําเป็นสําหรับเด็ก ส่วนผู้เป็นแม่ได้นําตัวไปตรวจรักษาด้านสุขภาพจิตที่โรงพยาบาล อีกทั้งได้หารือกับหน่วยงานที่เกี่ยวข้องในพื้นที่รวมทั้งอาสาสมัครพัฒนาสังคมและความมั่นคงของมนุษย์ (อพม.) เพื่อหาแนวทางในการช่วยเหลือในระยะยาวทั้งเรื่องการปรับเปลี่ยนพฤติกรรม การประกอบอาชีพ และนํากระบวนการมีส่วนร่วมของชุมชน ช่วยในการเยียวยาจิตใจเพื่อให้หญิงรายดังกล่าวได้กลับมาใช้ชีวิตได้อย่างปกติต่อไป
นางพัชรี กล่าวเพิ่มเติมว่า ทั้งนี้ หากประชาชนประสบปัญหาทางสังคม สามารถขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 ซึ่งพร้อมให้ความช่วยเหลือตลอด 24 ชั่วโมง หรือติดต่อขอความช่วยเหลือเร่งด่วนด้วยตนเองได้ที่สํานักงานพัฒนาสังคมและความมั่นคงมนุษย์จังหวัดทุกจังหวัด
รัฐบาลไทย-ข่าวทำเนียบรัฐบาล-นายกรัฐมนตรีมอบรางวัลอุตสาหกรรมยอดเยี่ยม ประจำปี 2563 พร้อมจับมือเอกชนขับเคลื่อนโมเดลเศรษฐกิจใหม่ BCG เศรษฐกิจชีวภาพ / เศรษฐกิจหมุนเวียน / เศรษฐกิจสีเขียว
วันจันทร์ที่ 14 ธันวาคม 2563
นายกรัฐมนตรีมอบรางวัลอุตสาหกรรมยอดเยี่ยม ประจําปี 2563 พร้อมจับมือเอกชนขับเคลื่อนโมเดลเศรษฐกิจใหม่ BCG เศรษฐกิจชีวภาพ / เศรษฐกิจหมุนเวียน / เศรษฐกิจสีเขียว
นายกรัฐมนตรีมอบรางวัลอุตสาหกรรมยอดเยี่ยม ประจําปี 2563 พร้อมจับมือเอกชนขับเคลื่อนโมเดลเศรษฐกิจใหม่ BCG เศรษฐกิจชีวภาพ / เศรษฐกิจหมุนเวียน / เศรษฐกิจสีเขียว
วันนี้ (14 ธ.ค. 63) เวลา 13.30 น. นายอนุชา บูรพชัยศรี โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นประธานในพิธีมอบรางวัลอุตสาหกรรม ประจํา 2563 โดยมี นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นายดิสทัต โหตระกิตย์ เลขาธิการนายกรัฐมนตรี พร้อมด้วย ผู้บริหารหน่วยงานภาครัฐ ผู้แทนสภาอุตสาหกรรม ผู้แทนสภาหอการค้าแห่งประเทศไทย ผู้ประกอบการธุรกิจอุตสาหกรรม และสื่อมวลชน เข้าร่วมงาน ณ ห้องมัฆวานรังสรรค์ สโมสรทหารบก ถนนวิภาวดีรังสิต กรุงเทพฯ
โฆษกประจําสํานักนายกรัฐมนตรี เผยนายกรัฐมนตรีได้กล่าวมอบนโยบายมีใจความสําคัญตอนหนึ่งว่า ภาคอุตสาหกรรมมีบทบาทสําคัญอย่างมากในการช่วยขับเคลื่อนระบบเศรษฐกิจของประเทศไปสู่ยุค 4.0 จากแนวโน้มเศรษฐกิจโลกที่มีการเปลี่ยนแปลง และเติบโตอย่างรวดเร็วด้วยเทคโนโลยีดิจิทัล การพัฒนาภาคอุตสาหกรรมจึงต้องประยุกต์ใช้เทคโนโลยีนวัตกรรมผสานกับความคิดสร้างสรรค์ สร้างผลิตภัณฑ์ที่มีมูลค่าเชิงพาณิชย์มากยิ่งขึ้น ซึ่งเป็นส่วนสําคัญที่จะเพิ่มขีดความสามารถในการแข่งขัน ส่งเสริมภาคอุตสาหกรรมไทยเข้มเข็ง พร้อม ๆ ไปกับนํารายได้ให้กับประเทศเพิ่มมากขึ้นด้วย
รัฐบาลมุ่งเน้นการพัฒนาอุตสาหกรรมเป้าหมาย S-Curve จากเดิมที่มี 5 ประเภทเพิ่มอีก 7 ประเภท เพื่อเชื่อมโยงอุตสาหกรรมไทยสู่สากล ด้วยการพัฒนาโครงสร้างพื้นฐาน สนับสนุนและส่งเสริมผู้ประกอบการใหม่ในเชิงสร้างสรรค์ เพิ่มศักยภาพ SMEs และผู้ประกอบการชุมชน เพิ่มมูลค่าผลิตภัณฑ์ชุมชนเพื่อสร้างความเข้มแข็งของเศรษฐกิจในระดับภาค มุ่งยกระดับสถานประกอบการด้วยเทคโนโลยีและนวัตกรรมต่าง ๆ ทั้งด้านสิ่งแวดล้อม ความปลอดภัย พลังงาน และบูรณาการพัฒนาเมืองอุตสาหกรรมเชิงนิเวศแบบครบวงจร ภายใต้โมเดลเศรษฐกิจใหม่ (BCG) ซึ่งเป็นการพัฒนาเศรษฐกิจแบบองค์รวมที่จะพัฒนา 3 เศรษฐกิจ คือ เศรษฐกิจชีวภาพ (Bio economy) เศรษฐกิจหมุนเวียน (Circular economy) และเศรษฐกิจสีเขียว (Green
economy) ตลอดจนการส่งเสริมการลงทุนในพื้นที่ การเชื่อมโยงและพัฒนาระบบฐานข้อมูล หรือ BIG DATA สู่อุตสาหกรรม 4.0 การบริหารข้อมูลที่ทันสมัย ด้วยการพัฒนานวัตกรรมใหม่ ๆ ซึ่งปัจจุบันมีงานวิจัยถึง 300 รายการที่ขึ้นทะเบียน
ในช่วงท้าย นายกรัฐมนตรีย้ําถึงหัวใจสําคัญของการขับเคลื่อนภาคอุตสาหกรรมและผู้ประกอบการไทยว่า จะต้องช่วยกันดูแลผู้ประกอบการ SMEs รายย่อย ยกระดับภาคธุรกิจรายย่อยมีความแข็งแรง เติบโตควบคู่ไปกับการใช้หลักสิทธิมนุษยชนในการประกอบธุรกิจ “เคารพ คุ้มครอง เยียวยา” รวมไปถึงการรักษาทรัพยากรธรรมชาติ สิ่งแวดล้อม โดยเฉพาะการแก้ไขปัญหาน้ําเสีย ปัญหาฝุ่นละออง PM 2.5 ซึ่งจะต้องร่วมมือช่วยกันทุกฝ่ายด้วย
จากนั้น นายกรัฐมนตรีมอบรางวัลอุตสาหกรรมแก่ผู้ประกอบการ ทั้งสิ้น 79 รางวัล โดยรางวัลอุตสาหกรรมยอดเยี่ยม (The Prime Minister’s Best Industry Award) ในปีนี้ ได้แก่ บริษัท เอฟแอนด์เอ็น แดรี่ส์ (ประเทศไทย) จํากัด และเยี่ยมชมนิทรรศการของบริษัทที่ได้รับรางวัล ก่อนเดินทางกลับ
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-คณะกรรมการพัฒนาเกลือทะเลไทย
วันจันทร์ที่ 14 ธันวาคม 2563
คณะกรรมการพัฒนาเกลือทะเลไทย
กระทรวงเกษตรฯ จัดประชุมคณะกรรมการพัฒนาเกลือทะเลไทย
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการพัฒนาเกลือทะเลไทย ครั้งที่ 10/2563 โดยมีนายอําพันธุ์ เวฬุตันติ รองปลัดกระทรวงเกษตรและสหกรณ์ พร้อมด้วยผู้แทนหน่วยงานที่เกี่ยวข้องเข้าร่วมประชุมผ่านระบบ VDO Conference จากห้องประชุมกระทรวงเกษตรและสหกรณ์ โดยที่ประชุมได้นําเสนอความก้าวหน้าการดําเนินงานต่าง ๆ ดังนี้
- การกระจายเกลือทะเล ซึ่งดําเนินการผ่านเครือข่ายสหกรณ์และร้านธงฟ้า
- การแก้ไขปัญหาการนําเข้าเกลือจากต่างประเทศ เพื่อเป็นการพัฒนาระบบภายในการพัฒนาเกลือทะเลไทยควบคู่กับการทําความเข้าใจไม่ให้กระทบต่อข้อตกลงทางการค้าระหว่างประเทศ
- การพัฒนางานวิจัยเกลือทะเล เช่น การพัฒนาเกลือดําที่ใช้ในการเพิ่มแร่ธาตุในดินให้เป็นเกลือสตุ ที่สามารถรับประทานได้ ซึ่งจะเป็นการเพิ่มมูลค่าได้ 3 - 6 เท่า
- การจัดทํามรดกทางการเกษตรโลกเกลือทะเลไทย ให้จัดทําทั้งในระดับประเทศ และระดับนานาชาติ รวมทั้งการนําข้อมูลการทําเกลือทะเลไทยเพื่อนําไปพัฒนาข้อมูลภูมิปัญญาท้องถิ่นด้านการเกษตร
- การดําเนินการด้านมาตรฐานเกลือทะเลไทย ซึ่งอยู่ระหว่างการจัดทําหลักเกณฑ์ และการเสนอระเบียบกระทรวงเกษตรฯ ว่าด้วยการขอและออกใบรับรองมาตรฐานการปฏิบัติทางการเกษตรที่ดี สําหรับการทํานาเกลือทะเล
ทั้งนี้ ที่ประชุมได้มีการพิจารณาแผนการประชุมคณะกรรมการฯ และแผนการตรวจเยี่ยมฯ เพื่อติดตามความก้าวหน้าการดําเนินงานเพื่อการขับเคลื่อนการทํางานร่วมกันต่อไป
รัฐบาลไทย-ข่าวทำเนียบรัฐบาล-สำนักงานคณะกรรมการการอาชีวศึกษา ชี้แจงแบบเรียนชื่อ “ชีวิตกับสังคมไทย”
วันจันทร์ที่ 14 ธันวาคม 2563
สํานักงานคณะกรรมการการอาชีวศึกษา ชี้แจงแบบเรียนชื่อ “ชีวิตกับสังคมไทย”
สํานักงานคณะกรรมการการอาชีวศึกษา ชี้แจงแบบเรียนชื่อ “ชีวิตกับสังคมไทย”
วันศุกร์ที่ 11 ธันวาคม พ.ศ. 2563 นายสุเทพ แก่งสันเทียะ เลขาธิการคณะกรรมการการอาชีวศึกษา ชี้แจงข้อเท็จจริง เกี่ยวกับการวิจารณ์แบบเรียนชื่อ “ชีวิตกับสังคมไทย” เป็นหลักสูตรประกาศนียบัตรวิชาชีพขั้นสูง (ปวส.) ปี 2563 ของสํานักงานคณะกรรมการอาชีวศึกษา กระทรวงศึกษาธิการ ว่า หลักสูตรดังกล่าวอยู่ในหลักสูตรกลุ่มวิชาสังคมศาสตร์ ที่มีจุดประสงค์รายวิชา และสมรรถนะ แกนกลาง ประกอบด้วย ความเข้าใจเกี่ยวกับสังคม ศิลปวัฒนธรรมประเพณี และภูมิปัญญาของไทย สามารถวิเคราะห์และประเมิน การเปลี่ยนแปลงของสังคมไทยและวัฒนธรรมไทยตระหนักและเห็นคุณค่าของศิลปวัฒนธรรมประเพณีและภูมิปัญญาของไทย โดยครูผู้สอนสามารถเลือกใช้หนังสือต่าง ๆ ประกอบการเรียนได้ โดยให้มีวัตถุประสงค์และสามารถสร้างสมรรถนะได้ตามที่หลักสูตรกําหนดไว้ โดยบางเนื้อหาที่มีความไม่ถูกต้อง เหมาะสม ก็มิได้นํามาเป็นบทเรียน ทั้งนี้ก็จะอยู่ในดุลยพินิจของผู้สอน โดยเชื่อมโยงกับแผนการสอน และในแต่ละรายวิชาของหลักสูตร ปวส. จะมีหนังสือเรียนที่หลากหลาย และแต่ละบทเรียน ก็มิได้บังคับหรือจําเป็นจะต้องใช้หนังสือเรียนเพียงเล่มเดียว สามารถใช้หนังสือหลายเล่มประกอบกัน รวมถึงสามารถนําบริบท ชุมชนมาร่วมในการจัดการเรียนการสอนด้วย สอศ.จะกําหนดการหารือร่วมกับบริษัทผู้พิมพ์ผู้โฆษณา กองบรรณาธิการ และผู้เขียน พร้อมทั้งจะให้มีการทบทวนในเรื่องของการใช้หนังสือเรียนในหลักสูตรระดับประกาศนียบัตรวิชาชีพชั้นสูง (ปวส.) นําแนวคิดและกระบวนการในการคัดเลือกหนังสือเรียนตามหลักสูตรประกาศนียบัตรวิชาชีพ (ปวช.) ซึ่งมีคณะกรรมการผู้ทรงคุณวุฒิ ครูผู้ใช้หลักสูตร เป็นผู้ตรวจประเมิน และผ่านการกลั่นกรองจากคณะภาคี 4 ฝ่าย (ผู้แทนนักเรียน นักศึกษา ครู ผู้ปกครอง และชุมชน) เป็นผู้คัดเลือกหนังสือสําหรับใช้ในการเรียน มาปรับใช้ในการคัดเลือกหนังสือเรียนในระดับ ประกาศนียบัตรวิชาชีพชั้นสูง (ปวส.) ด้วย
รัฐบาลไทย-ข่าวทำเนียบรัฐบาล-กรมบัญชีกลางจับมือ BCI เป็นหน่วยงานราชการแห่งแรก ที่ให้บริการขอหนังสือค้ำประกันอิเล็กทรอนิกส์ผ่านเทคโนโลยี Blockchain
วันจันทร์ที่ 14 ธันวาคม 2563
กรมบัญชีกลางจับมือ BCI เป็นหน่วยงานราชการแห่งแรก ที่ให้บริการขอหนังสือค้ําประกันอิเล็กทรอนิกส์ผ่านเทคโนโลยี Blockchain
กรมบัญชีกลางลงนามบันทึกข้อตกลงร่วมกับ บจ.บีซีไอ (ประเทศไทย) หรือ Thailand Blockchain Community Initiative (BCI) โดยร่วมให้บริการขอหนังสือค้ําประกันอิเล็กทรอนิกส์ ผ่านเทคโนโลยี Blockchain เพื่อยกระดับการจัดซื้อจัดจ้างภาครัฐให้มีประสิทธิภาพมากขึ้น
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ในวันนี้ (14 ธ.ค. 63) กรมบัญชีกลางได้ลงนามในบันทึกข้อตกลงร่วมกับบริษัท บีซีไอ (ประเทศไทย) จํากัด หรือ Thailand Blockchain Community Initiative (BCI) โดยร่วมกันให้บริการขอหนังสือค้ําประกันอิเล็กทรอนิกส์ (e-LG) ผ่านเทคโนโลยี Blockchain เพื่อยกระดับการจัดซื้อจัดจ้างภาครัฐให้มีประสิทธิภาพมากยิ่งขึ้น โดยการลงนามในบันทึกข้อตกลงครั้งนี้ ถือเป็นครั้งแรกของหน่วยงานราชการที่มีการนําเทคโนโลยี Blockchain มาประกอบใช้ในการให้บริการอย่างเต็มรูปแบบ ถือเป็นการพลิกบทบาทสู่การให้บริการภาคเอกชนและประชาชนโดยตรงได้อย่างมีประสิทธิภาพ
“กรมบัญชีกลางเป็นหน่วยงานราชการแห่งแรกที่มุ่งเน้นพัฒนาการให้บริการขอหนังสือค้ําประกันอิเล็กทรอนิกส์ (e-LG) ผ่านเทคโนโลยี Blockchain เพื่อช่วยให้เกิดความคล่องตัวในการบริหารจัดการข้อมูลมากขึ้น อีกทั้งยังช่วยให้การบริการมีความสะดวก รวดเร็ว สามารถอนุมัติรายการได้เร็วสุดภายในไม่เกิน 10 นาที ตอกย้ําการให้บริการด้านการจัดซื้อจัดจ้างภาครัฐด้วยความโปร่งใส เป็นธรรม ภายใต้มาตรฐานความปลอดภัยทาง Cyber ที่ได้รับการยอมรับในระดับสากล และยังช่วยลดการใช้กระดาษ ลด Carbon Footprint เพื่อสร้างสิ่งแวดล้อมที่ดีอีกด้วย” อธิบดีกรมบัญชีกลาง กล่าว
อธิบดีกรมบัญชีกลางกล่าวเพิ่มเติมว่า “ขณะนี้มีธนาคารที่พร้อมให้บริการ e-LG ผ่านเทคโนโลยี Blockchain ของ BCI Platform ร่วมกับกรมบัญชีกลางมากกว่า 16 ธนาคาร โดยในปี พ.ศ.2564 จะขยายให้รองรับบริการได้มากกว่า 22 ธนาคาร เพื่อยกระดับการให้บริการก้าวทันโลกในยุคดิจิทัล ทั้งนี้ หากมีข้อสงสัยสามารถสอบถามเพิ่มเติมได้ที่ Call Center กรมบัญชีกลาง 02 270 6400 ในวัน เวลาราชการ”
รัฐบาลไทย-ข่าวทำเนียบรัฐบาล-นายกฯ ยืนยันไทยพร้อมร่วมมือ OECD เร่งฟื้นฟูและยกระดับเศรษฐกิจโลก หลังวิกฤตโควิด-19
วันจันทร์ที่ 14 ธันวาคม 2563
นายกฯ ยืนยันไทยพร้อมร่วมมือ OECD เร่งฟื้นฟูและยกระดับเศรษฐกิจโลก หลังวิกฤตโควิด-19
นายกฯ ยืนยันไทยพร้อมร่วมมือ OECD เร่งฟื้นฟูและยกระดับเศรษฐกิจโลก หลังวิกฤตโควิด-19
วันนี้ (วันที่ 14 ธันวาคม 2563) ณ กรุงปารีส ประเทศฝรั่งเศสพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวถ้อยแถลงผ่านวีดิทัศน์ในพิธีเฉลิมฉลองการครบรอบ 60 ปี การลงนามในอนุสัญญาขององค์การเพื่อความร่วมมือและการพัฒนาทางเศรษฐกิจ (Organisation for Economic Co-operation and Development: OECD) ซึ่งเป็นองค์กรระหว่างประเทศ และเป็นเวทีเจรจาเพื่อพัฒนาและกลั่นกรองนโยบายทางเศรษฐกิจและสังคมของประเทศสมาชิก รวมทั้งประสานงานและช่วยเหลือประเทศต่าง ๆ ในการจัดการแก้ไขปัญหาตามบริบทแวดล้อมในปัจจุบัน โดยเป็นการจัดพิธีผ่านเว็ปไซต์ของ OECDสรุปสาระสําคัญ ดังนี้
นายกรัฐมนตรียินดี และชื่นชม OECD ที่ทําให้เศรษฐกิจโลกมีความก้าวหน้าภายใต้กฎระเบียบที่มีคุณภาพและมีมาตรฐานเป็นสากล ซึ่งไทยยินดีที่ได้ร่วมมือกับ OECD ตลอดมา โดยเฉพาะโครงการ Country Programme ที่ช่วยยกระดับขีดความสามารถทางการแข่งขันของไทย พร้อมจะต่อยอดโครงการดังกล่าว เพื่อเป็นพื้นฐานของการพัฒนาที่ยั่งยืนและครอบคลุมถึงพลเมืองไทยรุ่นต่อ ๆ ไป ทั้งนี้ นายกรัฐมนตรีปรารถนาที่จะเห็นความร่วมมือในฐานะหุ้นส่วนระหว่าง OECD กับไทยและภูมิภาคให้ขยายตัวอย่างต่อเนื่องเพื่อส่งเสริมการพัฒนาที่ยั่งยืนและครอบคลุม เป็นเป้าหมายร่วมกันของทุกฝ่าย
นายกรัฐมนตรีเน้นย้ําว่า ในปี 2563 ถือเป็นปีที่ทุกประเทศต้องเผชิญกับการแพร่ระบาดของโควิด-19 ซึ่งส่งผลกระทบต่อประชาชนอย่างกว้างขวาง โดยนําเสนอ 3 ประเด็นสําคัญที่ควรผลักดันเพื่อแก้ไขปัญหา ดังนี้
ประชากรโลกต้องสามารถเข้าถึงยาและวัคซีนต้านโควิด-19 ได้รับการรักษาอย่างทั่วถึงโดยเท่าเทียมและเป็นธรรม ซึ่งไทยพร้อมร่วมมือและแบ่งปันประสบการณ์
การช่วยเหลือกลุ่มเปราะบางให้ผ่านพ้นวิกฤตทางเศรษฐกิจ โดยเฉพาะ Micro SMEs แรงงานภาคบริการและสตรี เช่น โครงการเราไม่ทิ้งกัน โครงการคนละครึ่ง และในระดับภูมิภาค ไทยกําลังพัฒนาข้อริเริ่ม ASEAN SMEs Recovery Facility
การบริหารจัดการหนี้อย่างเหมาะสม โดยเฉพาะในประเทศกําลังพัฒนาและประเทศพัฒนาน้อยที่สุด เพื่อให้เกิดการฟื้นตัวอย่างทั่วถึง